**Carl Mika Antero Ebeling** (s. 21. elokuuta 1964) on suomalainen pastori, raamattukouluttaja ja kristillisdemokraattinen poliitikko. Ebeling toimii pastorina Helsingin Kansanlähetyksessä, jossa hän vastaa jumalanpalvelustoiminnasta sekä raamattupiirityöstä. Koulutukseltaan Ebeling on teologian maisteri.

Ebeling on toiminut Helsingin kaupunginvaltuutettuna vuodesta 1997 lähtien, jossa hän on toiminut muun muassa joukkoliikennelautakunnassa sekä varhaiskasvatuslautakunnassa. Ebeling on toiminut myös kristillisdemokraatien puoluevaltuuston jäsenenä sekä puolueen nuorisojärjestön puheenjohtajana vuodesta 1993 vuoteen 1995. Ebeling pelaa shakkia.

Haureuskirje seurakuntalaisille
-------------------------------

Ebeling lähetti vuonna tammikuussa 2014 sähköpostin Kansanlähetyksen jäsenille, joissa mainitaan nimeltä useita "haureellisia" henkilöitä ja näiden sukulaisuussuhde Ebelingiin viestin Kuukauden rukousaihe" –otsikon alla. Ebeling pyysi vastaanottajia rukoilemaan avoliitossa elävien puolesta. Myöhemmin Ebelingistä tehtiin paimenkirjeen johdosta kantelu Oulun hiippakunnan tuomiokapituliin.

Helsingin hiippakunnan tuomiokapituli ohjeisti Ebelingiä tämän sähköpostin vuoksi. Tuomiokapitulin mukaan henkilöiden nimiä ei olisi tullut liittää esirukousaiheisiin ja kehoitti kunnioittavaan ja pastoraaliseen suhtautumiseen seurakuntalaisia kohtaan.

Poliittinen toiminta
--------------------

### Nuorisojärjestön puheenjohtaja

Ebeling toimi Suomen Kristillisen Liiton (SKL, myöhemmin KD) nuorten puheenjohtajana vuosina 1993–1995. Hänen kaudellaan nuorisojärjestö toimi erityisesti Euroopan unionin jäsenyyttä vastaan. Hänen johdollaan järjestö organisoi maakunnissa "Suomineidon hirttäjäisiä", joissa EU hirtti näyttävästi räsynuken.

### Helsingin kaupunginvaltuutettu

Ebeling on ollut Helsingin kaupunginvaltuuston jäsenenä vuodesta 1997. Hänet valittiin valtuustoon jälleen vuoden 2008 vaaleissa. Hän on toiminut kaupungin joukkoliikennelautakunnan varapuheenjohtajana*lähde?*.

Ebeling kommentoi julkisuudessa ruotsalaisen valokuvaajan Elisabeth Ohlsonin *Ecce homo*-teossarjaa, jossa valokuvissa Jeesus oli Ebelingin mielestä epäsopivassa seurassa. Ebeling vaati, ettei näyttelyä tulisi tukea verovaroin. Ebeling pyrki ehdolle vuoden vuoden 2003 eduskuntavaaleihin muttei päässyt ehdokkaaksi. Puolueen mukaan päätös tehtiin siksi, että kristillisdemokraatit pyrkivät Helsingissä mahdollisimman monipuoliseen ehdokaslistaan. Ebeling vaati vuonna 2010 palautettavaksi aloitetta, jossa vaadittiin Helsingin kaupungin osallistumista *Pride*-tapahtumaan.

Ebeling oli kristillisdemokraattien ehdokas pormestariksi vuoden 2017 kuntavaaleissa.

Näkemyksiä
----------

### Uskonnollisia ja arvonäkemyksiä

Ebeling on kertonut luottavansa Raamattuun ja toivonut mahdollisimman monen ihmisen löytävän uskonyhteyden. Ebelingin seurakunnallisena tavoitteena on, että eri-ikäiset ihmiset voisivat vahvistua hengellisesti ja että perheet voisivat löytää eväitä lasten kasvatukseen siten, että usko olisi luonnollinen osa nuorten elämää.

Ebelingin mielestä moniarvoisuus tarkoittaa sitä, että "pallo on hukassa: ei tiedetä, mitkä arvot ovat parempia kuin toiset".

### Poliittisia näkemyksiä

Ebeling kannattaa Helsingin maltillista kasvua ja puolustaa kohtuuhintaista asumista. Ebeling on vastustanut Keskuspuiston rakentamista ja puolustanut Malmin kentän säilyttämistä. Ebeling on kannattanut tarkkaa julkista taloudenpitoa. Ebeling on kertonut kannattavansa joukkoliikennettä ja varojen kohdentamista esimerkiksi joukkoliikenteen hintojen alentamiseen.

Ebeling on pitänyt aborttia vaaleissa pääteemanaan. Hänen mukaansa "poliitikon ei tule ensisijaisesti tavoitella ääniä, vaan ajatella ja ajatella ja ajaa asioita, jotka ovat oikein". 2000-luvun alussa Ebeling piti *Ylioppilaslehden* haastattelussa aborttia "suurimpana yhteiskunnallisena epäkohtana" joka vie ihmiseltä hengen. Tuolloin Ebeling on korostanut että puolueella "pitää olla oma arvopohja, jota se pitää parhaana ja jota se edistää." Ebeling on tullut tunnetuksi myös jyrkistä näkemyksistään homoliitoista. Ebeling toimii abortin vastaisen järjestön Pro Life Suomi ry:n varapuheenjohtajana.

Shakkimenestys
--------------

Shakinpelaajana Ebeling on FIDE-mestari (FM) ja vuoden 1987 shakin Suomen-mestari ja vuoden 1990 kirjeshakin Suomen-mestari. Hän on myös valmentanut shakissa nuorten MM-joukkuetta.

Lähteet
-------

1. ↑  *Suomen teologit – Finlands teologer 2010*, s. 141. Helsinki: Suomen kirkon pappisliitto, 2010. ISBN 978-952-92-7591-5.
2. 1 2  Mika Ebeling *chessgames.com*.  1.3.2012. Viitattu 8.5.2012. (englanniksi)
3. 1 2  Mika Ebeling *Helsingin Kansanlähetys*. Viitattu 2.2.2023.
4. 1 2  Rydman, Arno: Mika Ebeling kristillisdemokraattien pormestariehdokkaaksi Helsingissä *Verkkouutiset*. Viitattu 2.2.2022.
5. ↑  Suomen Kristillisen Liiton Nuorten (SKLN) puheenjohtaja Mika Ebelingin jäähyväispuhe liittokokouksessa 25.3.1995 Ilmajoella Mika Ebeling. Viitattu 8.5.2012.
6. 1 2  Elonheimo, Petri: Tuomiokapituli nuhteli pastori-valtuutettua haureuspuheista *Iltalehti*.  23.11.2015. Viitattu 2.2.2023.
7. ↑  Mika Ebelingistä kantelu Oulun tuomiokapituliin *Kotimaa24*.  13.4.2014. Viitattu 2.2.2023.
8. ↑
9. ↑  Suomen Kristillisdemokraatit r.p.: *Vakaumuksena välittäminen - Med hjärta i politiken*, s. 35–37. SKL 1958 / 2008 KD. Helsinki: KD-Mediat, 2008. ISBN 978-952-67038-0-0.
10. ↑  759 Ebeling Mika *Kunnallisvaalikone 2004*. Helsingin Sanomat. Viitattu 8.5.2012.
11. ↑  Valitut ehdokkaat Helsinki  17.11.2008. Oikeusministeriö. Viitattu 8.5.2012.
12. 1 2 3  Taivaspuolue tienhaarassa *Ylioppilaslehti*.  28.4.2000. Viitattu 2.2.2023.
13. ↑  Anttila, Aulis: Kohupappi Mika Ebeling ei kelpaa ehdokkaaksi *Verkkouutiset*.  1.3.2002. Viitattu 29.10.2014.
14. ↑  Huhtanen, Jarmo: Helsingin valtuusto kohisi homoista *Helsingin Sanomat*.  19.5.2010. Viitattu 2.2.2023.
15. 1 2 3  Ahonen, Marika & Koivisto, Ilona: Homoliittoja ja aborttia vastustava kristillisten pormestariehdokas Mika Ebeling: "Kyllä minulla on lähimmäisenrakkauden perusperiaate" *Yle*.  16.3.2017. Viitattu 2.2.2023.
16. ↑  Suomen mestarit kautta historian Suomen kirjeshakkiliitto ry. Viitattu 8.5.2012.
17. ↑  Kunnallisvaalit, MM-hopea ja Vietnam *kultainenmaali.puheenvuoro.uusisuomi.fi*.  6.11.2008. Viitattu 8.5.2012.

Aiheesta muualla
----------------

* Kotisivut

|  |  |  |  |
| --- | --- | --- | --- |
| 

| * n
* k
* m
Kristillisdemokraattisten nuorten puheenjohtajat |
| --- |
|  |
| 
* Lauri Melamies (1971–1973)
* Paavo Ahonen (1974–1975)
* Risto Ojala (1976–1977)
* Risto Oinonen (1978–1980)
* Antti Jarva (1981–1983)
* Salli Hakala (1984–1986)
* Klaus Rytöhonka (1987–1988)
* Sakari Smeds (1989–1990)
* Tari Tuppurainen (1991–1992)
* Mika Ebeling (1993–1994)
* Tapani Mäki (1995)
* Marjut Virvonen (1996–1997)
* Mikko Snellman (1998)
* Johanna Roms (1999)
* Ville Maijala (1999–2001)
* Tommy Björkskog (2002–2003)
* Asmo Maanselkä (2004–2007)
* Mikael Viitala (2008–2009)
* Raine Klemola (2010)
* Aki Ruotsala (2011–2012)
* Lauri Kangasniemi (2013)
* Mikko Kiuttu (2014)
* Remo Ronkainen (2015–2016)
* Jiska Gröhn (2017)
* Aleksi Sarasmaa (2018–2019)
* Annika Lyytikäinen (2020–2021)
* Ami Rinta-Valkama (2022–)

 |

 |